AH รายได้ลด-ขาดทุนอัตราแลกเปลี่ยน ฉุดผลงานไตรมาส 2 พลิกขาดทุน 631 ลบ.
AH รายได้ลด-ขาดทุนอัตราแลกเปลี่ยน ฉุดผลงานไตรมาส 2 พลิกขาดทุน 631 ลบ. จากช่วงเดียวกันเมื่อปีก่อนมีกำไร 140 ลบ. ขณะที่งวด 6 เดือน พลิกขาดทุนมาที่ 301 ลบ. จากช่วงเดียวกันเมื่อปีก่อนมีกำไร 357 ลบ.
14 ส.ค. 2563

บริษัท อาปิโก ไฮเทค จำกัด (มหาชน) หรือ AH รายงานผลการดำเนินงานงวดไตรมาส 2/63 สิ้นสุดวันที่ 30 มิ.ย. ดังนี้

รายได้รวมลดลงจากปีก่อน 55.25% โดยรายได้ส่วนธุรกิจจากการผลิตชิ้นส่วนยานยนต์และธุรกิจตัวแทนจำหน่ายรถยนต์ลดลง 59.46% และ 51.89% ตามลำดับ จากการได้รับผลกระทบจากการแพร่ระบาดของเชื้อไวรัสโคโรนา ที่ส่งผลกระทบต่อความต้องการของรถยนต์ทั้งในประเทศและตลาดโลก นอกจากนี้ บริษัทฯไม่มีการรับรู้รายได้จากการขายแม่พิมพ์และอุปกรณ์ให้แก่ลูกค้าต่างประเทศในไตรมาสนี้
อีกทั้งขาดทุนจากอัตราแลกเปลี่ยนจำนวน 138 ล้านบาท เปรียบเทียบกับการขาดทุนจากอัตราแลกเปลี่ยนจำนวน 77 ล้านบาท ในไตรมาส 2/62 เนื่องจากความผันผวนของอัตราแลกเปลี่ยน